Diari Oficial de la Generalitat Valenciana


Sumari del DOGV 8680, del 19-11-2019 (2019/10387)

RESOLUCIÓ de 30 d'octubre de 2019, de la Vicepresidència i Conselleria d'Igualtat i Polítiques Inclusives, per la qual es determinen les subvencions en matèria d'equipament per a centres de serveis socials especialitzats de persones majors.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10565


Data del document
:   30-10-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 d'octubre de 2019, de la Vicepresidència i Conselleria d'Igualtat i Polítiques Inclusives, per la qual es determinen les subvencions en matèria d'equipament per a centres de serveis socials especialitzats de persones majors. [2019/10293]  
Mitjançant la Resolució de 6 de maig de 2019 (DOGV 8545, 10.05.2019), de la Vicepresidència i Conselleria d'Igualtat i Polítiques Inclusives, es van convocar ajudes dirigides a entitats locals o entitats privades sense ànim de lucre titulars de centres de serveis socials especialitzats de persones majors per a l'exercici 2019.  
La comissió de valoració constituïda d'acord amb el que es preveu en l'article 10 de l'Ordre 10/2016, de 2 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions en matèria d'equipament per a centres de serveis socials especialitzats de persones majors (DOGV 7779, 11.05.2016), i en la Resolució de 6 de maig de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions en matèria d'equipament per a centres de serveis socials especialitzats de persones majors (DOGV 8545, 10.05.2019), es va reunir el dia 2 d'octubre de 2019 i va elevar una proposta de resolució a la directora general segons el contingut de l'acta subscrita per totes les persones integrants de la comissió.  
L'article seté de la Resolució de 6 de maig de 2019 esmentada, delega en la persona titular de la direcció general amb competències en matèria de persones majors la resolució de les sol·licituds presentades; per això, fent ús de la facultat conferida, i a càrrec de la partida pressupostària 16.03.02, programa 313.60, Gestió de centres i programes de persones majors, de la Llei 28/2018, de 28 de desembre, de pressupostos de la Generalitat, per a l'exercici 2019, resolc:  
  
Primer  
Acceptar la proposta de resolució de la comissió de valoració en els seus termes.  
  
Segon  
1. Sol·licituds denegades per no complir els requisits especificats en l'article 2 de l'Ordre 10/2016 o per qualsevol altre motiu de denegació de l'article 5 de l'Ordre 10/2016.  
2. Projectes subvencionats  
Concedir una subvenció a les entitats i centres que s'esmenten a continuació, per l'import total d'1.633.039,70 euros, d'acord amb la consignació pressupostària de 2.000.000 d'euros existent en el capítol VII, línia de subvenció S0310, «Ajudes per a projectes d'inversió», destinada a equipament, d'acord amb el que estipula l'article primer de la Resolució de 6 de maig de 2019  
Tercer. Pagament de la subvenció i termini de justificació  
Els pagaments de les subvencions per a equipament s'efectuaran contra presentació de factures reglamentàries segons la normativa vigent, juntament amb les còpies d'aquestes. Aquestes còpies seran acarades en el registre d'entrada en el qual es presente l'escrit en què sol·licite el pagament i es retornarà la factura original al beneficiari.  
Les corporacions locals podran substituir la mencionada documentació per un certificat expedit per la secretaria local en el qual consten les quantitats aplicades a l'objecte de la subvenció, amb detall exprés dels diferents conceptes subvencionats, unitats i imports parcials.  
Aquestes quantitats han de trobar-se, almenys, en situació d'obligacions reconegudes, i així haurà de fer-se constar en el certificat.  
En tot cas, la quantia per a justificar es realitzarà sobre la despesa total.  
En el cas de ser beneficiària una entitat local, serà requisit per al pagament, l'acreditació d'estar al corrent en el compliment de l'obligació de rendició de comptes anuals davant la Sindicatura de Comptes, d'acord amb el que s'estableix en l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
  
En el cas de subvencions concedides per a equipament de centres en fase de construcció, l'entitat haurà de presentar, així mateix, un certificat en el qual conste que les obres han finalitzat abans del dia 1 de juliol de 2019.  
El termini màxim de justificació de les subvencions serà el 15 de desembre de 2019.  
  
Quart  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, comptadors des de l'endemà de ser publicada, d'acord amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que estimen pertinent.  
  
València, 30 d'octubre de 2019.- La vicepresidenta del Consell i consellera d'Igualtat i Polítiques Inclusives, p. d., la directora general de Persones Majors (R 29.02.2016; DOGV 7736, 08.03.2016): Mercedes Santiago Lozano.